Vaani Pushpa 126 Views mega package , NIRMALA
nirmala minister
న్యూఢిల్లీ: ఆర్థిక వృద్ధికి ఊతం ఇచ్చేవిధంగా కార్పొరేట్‌రంగానికి మంత్రి నిర్మలా సీతారామన్‌ మరికొన్ని ఉద్దీపనలు కల్పించారు. కార్పొరేట్‌రంగం ఇప్పటివరకూ చెల్లిస్తున్న పన్నును  22శాతానికి కుదించారు. మొత్తం సెస్సులు సుంకాలు అనీన కలిపితే 25.17శాతంగా ఉంటుంది. కొత్తగా ఉత్పత్తిరంగ కంపెనీలకు 15శాతం మాత్రమే పన్నులు ఉంటాయి. అయితే ఆ కంపెనీలు ఎలాంటి రాయితీలు,ప్రోత్సాహకాలను ఇకపై తీసుకునేందుకు అర్హత ఉండదు. జిఎస్‌టి మండలిసమావేశం సందర్భంగా గోవాకు వచ్చిన మంత్రి మీడియాకు ఆర్ధికరంగ ఉద్దీపనలను వివరించారు. కొత్తకంపెనీలకు 25శాతం, పాత కంపెనీలయితే 30శాతం చొప్పున చెల్లిస్తూ ఉండేవి. ఇపుడు ఆ పరిధిని తగ్గించారు. కొత్త కంపెనీలకు 15శాతం మాత్రమేనని వెల్లడించారు. కొత్తకంపెనీలకు పన్నురేటు 29.1శాతంగా అన్ని సుంకాలు సెస్సులు కలిపి ఉంటాయి. బేస్‌రేట్‌ మాత్రం 15శాతం మాత్రమే ఉంటుంది. కంపెనీ సహజంగానే సుమారు 17శాతంగా చెల్లించాల్సి ఉంటుంది. గోవాలో గనుల కార్యకలాపాలుప్రారంబం అయ్యాయని ఈ రంగంలో కూడా విదేశీ పెట్టుబడులకు ఊతం ఇచ్చినట్లు వెల్లడించారు. కొత్త ఉద్దీపనల కారణంగా కేంద్ర ఖజానాపై 1.45 లక్షలకోట్లు భారం పడుతున్నదని మంత్రి వివరించారు. కార్పొరేట్‌ సామాజిక బాధ్యతలపరంగా విధించే సెస్సును ఇక పరిశోధనా సంస్థలు, ఇంక్యుబేటర్లపై కూడా విధించాలనినిర్ణయించారు. ఇక విదేశీ పోర్టుఫోలియో ఇన్వెస్టర్లకు పన్నురేటు 18.5శాతంనుంచి 15శాతానికి తగ్గించింది. సంపన్నులపై కార్పొరేట్‌ పన్నుతోపాటు ఎలాంటి సర్‌ఛార్జిలు ఉండవని వెల్లడించింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/